**Csanytelek Község Önkormányzata**

**Képviselő-testülete**

**…/2022. (III. .. .) önkormányzati-rendelet-tervezete**

**AZ ÖNKORMÁNYZAT SZERVEZETI ÉS MŰKÖDÉSI**

**SZABÁLYZATÁRÓL SZÓLÓ**

**14/2015. (XI. 27.) ÖNKORMÁNYZATI RENDELETE**

**MÓDOSÍTÁSÁRÓL**



**Csanytelek Község Önkormányzata Képviselő-testülete**

**…/2022. (III. .. .) önkormányzati-rendelet-tervezete**

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról**

Csanytelek Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói (1) hatáskörében, az Alaptörvény 32. cikk (1) bekezdés a) és d) pontjában, a Magyarország helyi önkormányzatairól szóló 2011. évi CVXXXIX. törvény 43. § (3) bekezdésében megállapított feladatkörében eljárva, az önkormányzat szervezeti és működés szabályzatáról szóló 14/2015. (XI. 27.) önkormányzati rendelet 23. § (2) bekezdés b) pontja ba) alpontja szerint az Ügyrendi Bizottság, a 24. § (1) bekezdés e) pontja et) alpontja szerint a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének kikérésével a következőket rendeli el:

1. **§**

(1) Az önkormányzat szervezeti és működési szabályzatáról szóló 14/2015. (XI.27.) önkormányzati rendelet (továbbiakban: R) 24. § (1) bekezdés b) pont bl) alpontja helyébe a következő rendelkezés lép:

„*bl)* a községi nyilvános és iskolai könyvtári szolgáltatás működtetésére, közművelődési tevékenység keretében a Faluházban működő integrált közösségi és szolgáltató tér tevékenységének koordinálására,”

(2) Az R. 24. § (1) bekezdés b) pont bn) alpontja helyébe a következő rendelkezés lép:

„*bn)* a közművelődési szervezeti egységen belül működő integrált közösségi és szolgáltató tér, a könyvtár és a védőnői szolgálat feladatellátására irányuló előterjesztésben foglaltakra,”

(3) Az R. 24. § (1) bekezdés e) pont ei) alpontja helyébe a következő rendelkezés lép:

„*ei)* a vízgazdálkodás, csatornázás (nyílt, zárt rendszerű hálózat) fejlesztését,”

(4) Az R. 24. § (1) bekezdés e) pont em) alpontja helyébe a következő rendelkezés lép:

„*em)* a közszolgáltatások feladatellátására irányuló előterjesztéseket (óvoda, könyvtár, faluház, védőnői szolgálat, háziorvosi ellátás, fogászati ellátás, diák-étkeztetés), a kiegészítő támogatás nyújtása lehetőségét,”

**2. §**

Az R. 28. § (8) bekezdés j) pontja helyébe a következő rendelkezés lép:

„j) a testületi és bizottsági üléseken készült jegyzőkönyvek továbbítására a Törvényességi Felügyelet Írásbeli Kapcsolattartás Modul (a továbbiakban: TFIK), az önkormányzati rendeletek elő- és elkészítésére, publikálására az Integrált Jogalkotási Rendszer LocLex felület (a továbbiakban: IJR Loclex), a hatályos önkormányzati rendeletek nyilvántartására a Nemzeti Jogszabálytár (a továbbiakban: NJT) szolgál.”

**3. §**

Az R. 31. § (1) bekezdése helyébe a következő rendelkezés lép:

„(1) A Képviselő-testület által a Csanyteleki Roma Nemzetiségi Önkormányzat Képviselő-testületével (a továbbiakban: Nemzetiségi Önkormányzat) kötött, Együttműködési Megállapodásba rögzítetten vállalta, hogy a Nemzetiségi Önkormányzat képviseletére jogosított számára *havonta igény szerint, munkanapokon, minimum 16 órában, ingyenesen használati jogot biztosít* a helyi önkormányzat tulajdonában lévő, **Csanytelek, Volentér János tér 2. sz***. alatti vendégház épületében erre a célra kialakított* **helyiségében** *a feladatellátáshoz szükséges* **tárgyi feltételeket** *(irodabútorokat)* és **technikai feltételek** (vezetékes telefont, internet hozzáférést), továbbá toalettet biztosít. A helyiségben lévő berendezési- felszerelési tárgyak használatba adása- használatba vétele leltár jegyzéken történik.”

**4. §**

Az R. 1. melléklete helyébe e rendelet 1. melléklete lép.

**5.§**

Hatályát veszti az R. 17. § (2) bekezdés i) pontja.

**6. §**

Ez a rendelet 2022. április 01. napján lép hatályba és hatályba lépését követő nappal hatályát veszti.

………………………………………… ……………………………………..

Erhard Gyula polgármester Kató Pálné jegyző

**Záradék:**

A rendelet kihirdetésének időpontja: 2022. március …

…………………………………..

Kató Pálné jegyző

1. melléklet a …/2022. (III. 31.) önkormányzati rendelethez

|  |  |  |
| --- | --- | --- |
| **A** | | **B** |
| **Sorszám** | **Átruházást kimondó**  **önkormányzati rendelet, megállapodás** | **Átruházott feladat megnevezése** |
| 1. ***Polgármesterre* átruházott önkormányzati feladat- és hatáskörök** | | |
| 1.1. | Az önkormányzat és a hivatal költségvetéséről szóló önkormányzati rendelet | *Reklám tevékenység folytatása, reklámfelület biztosítása díjtételének meghatározása, térítésmentesség megadása jogának átadása reklámszerződés kötésére* |
| 1.2. | Csanyi Hírmondó, mint *önkormányzati havi kiadványban megjelenő reklám térítésmentes megjelentetésére* (a hivatalvezető szerkesztésében) való jog átadása |
| 1.3. | *Általános- működési- és céltartalék keretek feletti* rendelkezési és átcsoportosítási jogok gyakorlása, kezességvállalás |
| 2.1. | Az önkormányzat által nyújtott szociális ellátásokról szóló rendelet | *települési támogatás* iránti kérelmekben döntési jogosultság |
| 2.2. | *természetbeni ellátások biztosítása szociális rászorulók*  számára |
| 3. | Az önkormányzat által nyújtott gyermekjóléti alapellátásokról szóló önkormányzati rendelet | *Rendkívüli gyermekvédelmi támogatás* iránti kérelmekben döntési jogosultsága gyakorlása |
| 4.1. | Az önkormányzat vagyonáról szóló önkormányzati rendelet | 2.000.000.-Ft értékhatárig *ingó- és ingatlan vagyon elidegenítésének, vételének* joga gyakorlása |
| 4.2. | a törzsvagyon körébe tartozó ingó- és ingatlan vagyon elővásárlási joga gyakorlása |
| 5. | Csanytelek Község Önkormányzata jelképeinek alkotásáról szóló rendelet | A *község címere* nyomdai úton való előállításának kérelemre való engedélyezése, címer használatának engedélyezése joga átadása, címer kötelező használatának elrendelése |
| 6. | A természetben nyújtott szociális célú tüzelőanyag támogatására való jogosultság feltételeiről szóló önkormányzati rendelet | *a szociális célú tüzelőre való jogosultságra vonatkozó döntés joga gyakorlása* |
| 7. | Az önkormányzati képviselők, bizottsági elnökök és tagok tiszteletdíjáról szóló helyi rendelet és az önkormányzat SZMSZ-e | *tiszteletdíj összegének csökkentése Mötv. szabályai szerint, vagy megvonása joga gyakorlása* (az önkormányzat SZMSZ korlátozásai között) |
| 1. *Jegyzőre* **átruházott önkormányzati feladat- és hatáskörök** | | |
| 1.1. | Az önkormányzat szervezeti és működési szabályzatáról szóló önkormányzati rendelet | *Nyilvános és iskolai könyvtári ellátás* (megállapodás szerint) |
| 1.2. | *Közművelődési tevékenység (integrált közösségi és szolgáltató tér működtetése)* |
| 1.3. | Egészségügyi alapellátásból a *védőnői szolgálat működtetése* |
| 1.4. | *Diákétkeztetés* (szerződés kötése) |
| 2. | Az önkormányzat és hivatal költségvetéséről szóló önkormányzati rendelet | *A hivatal költségvetése működési előirányzatai közötti átcsoportosítás joga gyakorlása* |
| **c**) *Köztisztviselőre* **átruházott feladatok** | | |
| 1. | A közterületi térfigyelő rendszer működéséről szóló önkormányzati rendelet | A *közterületi térfigyelő kamera rendszer által rögzített képfelvételek (adatok) kezelése, üzemeltetése, illetékes hatóságnak történő átadása (nyilvántartás vezetése)* |
| **d)** **A *Társulásra* átruházott önkormányzati feladat- és hatáskörök meghatározása** | | |
| **da) Alsó- Tisza-menti Önkormányzati Társulás (**továbbiakban: **Atmöt)** | | |

|  |  |  |
| --- | --- | --- |
| 1.1. | Intézményfenntartói feladat (minibölcsőde, óvoda) | *Köznevelési feladatok (mini bölcsődei és óvodai ellátás) Többcélú óvoda-bölcsőde működtetése* |
| 1.2. | Intézményfenntartói feladat (szociális) | *Szociális alap- és szakellátás,* |
| *szociális- és gyermekjóléti szolgálat működtetése* |
| 2. | Atmöt Elnöke, a Belső ellenőr és Csanytelek Község Polgármestere közötti megállapodás | *az önkormányzat, a hivatal és a társulás belső ellenőrzési feladatinak* *elláttatása* |
| 3. | Együttműködési Megállapodás a Rendőrkapitánnyal | *Rendészeti feladatok (közbiztonsági együttműködés)* |
| 4. | Alsó- Tisza-menti Önkormányzati  Társulás  Társulási Megállapodása | *Terület- és településfejlesztés, turizmus, határon átnyúló együttműködés,* |
| 5. | *Egészségügyi alapellátás* |
| 6. | *Állategészségügyi feladatok* |
| 7. | *Sport, ifjúsági ügyek, esélyegyenlőségi program megvalósítása* |
| **db)** **Délkelet- Alföld Regionális Hulladékgazdálkodási Rendszer Létrehozását Célzó Önkormányzati Társulás** | | |
| 1. | DAREH Társulási Megállapodása | *Hulladékgazdálkodás* |
| **dc)** | | |
| **dd)** **Csongrád és Csanytelek Ivóvízminőség-javító Önkormányzati Társulás** | | |
| 1. | Csongrád és Csanytelek Ivóvízminőség-javító Önkormányzati Társulás Társulási Megállapodása | *Ivóvízminőség- javítás* |