**Csanytelek Község Önkormányzata**

**Képviselő-testülete**


**…/2022. (III. .. .) önkormányzati rendelet-tervezete**

**AZ ÖNKORMÁNYZAT VAGYONÁRÓL**

**szóló**

**11/2016. (IX. 30.) önkormányzati rendelete**

**módosításáról**

****

**Csanytelek Község Önkormányzata Képviselő-testülete**

**…/2022. (III. .. .) önkormányzati rendelet-tervezete**

**az önkormányzat vagyonáról szóló**

**11/2016. (IX. 30.) önkormányzati rendelete módosításáról**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) pontjában, az Alaptörvény 32. cikk (1) bekezdés a) pontjában kapott felhatalmazás alapján, származékos jogalkotási hatáskörben, a nemzeti vagyonról szóló 2011. évi CXCVI. törvény 5. § (2) bekezdés a)-c) pontjában, a 13. § (1) bekezdésében, a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontjában az Ügyrendi Bizottság, a 24. § (1) bekezdés e) pont ec) alpontjában a Pénzügyi Ellenőrző, Foglalkoztatáspolitikai és TelepülésfejlesztésiBizottság véleménye figyelembevételével a következőket rendeli el:

**1. §**

Az önkormányzat vagyonáról szóló 11/2016. (IX.30.) önkormányzati rendelet (továbbiakban: R) 2. § (1) és (2) bekezdése helyébe a következő rendelkezések lépnek:

„(1) A *polgármester* gyakorolja az önkormányzat tulajdonában lévő **azon ingatlanok feletti rendelkezési jogosultságot** (az ingatlan bérbeadása, vagy feleségessé vált ingatlan értékesítése), amelynek értéke ügyletenként **nem haladja meg a 2 millió Ft** összeget. A rendelkezési jog gyakorlása során a hivatal szervezeti és működési szabályzata pénzügyi ügyrendje és annak mellékleteként csatolt vonatkozó szabályzatokban foglaltak az irányadók.

(2) A 2 millió Ft-ot meghaladó ügyletekről a képviselő-testület hoz döntést, melynek során elsődleges az önkormányzat kötelező és önként vállalt közszolgáltatás nyújtásának biztosítása.”

**2. §**

Az R. 3. § (1) bekezdése helyébe a következő rendelkezés lép:

„(1) A *polgármester* **2 millió Ft** összeg erejéig jogosult az önkormányzat közfeladata ellátása érdekében *az önkormányzat törzsvagyona gyarapodását* szolgáló ingatlan vásárlása, vagy elővásárlási jog gyakorlása címén jogügylet kötésére. Ingatlan vásárlására, évente, az önkormányzat adott évi költségvetéséről szóló önkormányzati rendeletben erre a célra elkülönített összeg erejéig kerülhet sor, az önkormányzat rövid- közép- hosszú-távú fejlesztési tervében meghatározott célhoz kötöttségéhez igazodóan.”

**3. §**

Az R. 4. § (1) és (2) bekezdése helyébe a következő rendelkezések lépnek:

„(1) A 2 millió Ft-ot meghaladó ügyletekről a képviselő-testület hoz döntést, az önkormányzat kötelező és önként vállalt feladatai megvalósítása érdekében, az önkormányzat fejlesztési terveivel összhangban.

(2) A feleslegessé vált, ügyletenként 2 millió Ft összeg feletti önkormányzati vagyonelemek értékesítése esetén, annak hasznosításáról szóló döntését a képviselő-testület határozatba foglalja, amely legalább a (3) bekezdés előírásait tartalmazza.”

**4. §**

Az R. 5. § (1) bekezdés d) pontja helyébe a következő rendelkezés lép:

„*d)* a mini bölcsődei és óvodai ellátás” (feladata végrehajtása érdekében…) *ingyenesen átengedi.*”

**5. §**

(1) Az R. 1. melléklete helyébe az 1. melléklet lép.

(2) Az R. 2. melléklete helyébe a 2. melléklet lép.

**6. §**

Ez a rendelet 2022. április 1. napján lép hatályba és hatályba lépését követő nappal hatályát veszti.

………………………………. …………………………………

Erhard Gyula polgármester Kató Pálné jegyző

**Záradék:**

Az önkormányzati rendelet kihirdetésének időpontja: 2022. március ….

…………………………………..

Kató Pálné jegyző