



# *Csanytelek Község Önkormányzata Jegyzőjétől*

***6647 Csanytelek, Volentér János tér 2. sz.***

🖀: 63/578-512, 06/20/314236Email: jegyzo@csanytelek.hu

----------------------------------------------------------------------------------------------------------------------------------

CS/494-1/2022.

**E l ő t e r j e s z é s**

**Csanytelek Község Önkormányzata Képviselő-testülete**

**2022. márciusi ülésére**

**Tárgy:** *az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosításának, felülvizsgálatának, önkormányzati rendelet alkotásának kezdeményezése*

**Tisztelt Képviselő-testület!**

A hatályos tárgyi önkormányzati rendelet több olyan rendelkezésének módosítása vált szükségessé, melynek elmaradása veszélyeztetné a jogelvek, benne a jogbiztonság követelményének betartása biztosítását.

A település jegyzőjeként az SZMSZ 19. § (1) bekezdés d) pontja szerinti jogkörömben eljárva beterjesztett rendelet-tervezet un. „belső” jogszabály, amely csak közvetve érint állampolgári jogokat és kötelezettséget, mert az adott jogszabály az önkormányzati jogokat gyakorló *képviselő-testület* és *szervei:* a *polgármester, a bizottságok, a jegyző, a társulás* és *a polgármesteri hivatal működésének szabályait, eljárási rendjét állapítja meg,* melyet a törvényességi felügyeletet gyakorló Kormányhivatal rendszeresen, illetve célvizsgálat keretében ellenőrzés alá von és mulasztás esetén megteszi a törvényességi felügyleti intézkedés keretében történő eljárását.

A jogalkotásról szóló 2010. évi CXXX. törvény (a továbbiakban: Jat.) önkormányzati rendelet alkotására vonatkozó előírások betartásán túl, meg kell felelni az Alaptörvény 32. cikkének (3) bekezdésében foglaltaknak, miszerint: *az önkormányzati rendelet nem lehet ellentétes más jogszabállyal.* Ezt a tilalmat szegnénk meg, amennyiben a fent hivatkozott vonatkozó önkormányzati rendeletben foglaltaktól eltérően hagynánk hatályban az idézett jogszabály érintett részét.

A jogszabályszerkesztésről szóló 61/2009. (XII. 14.) IRM rendelet (a továbbiakban: IRM rendelet) 105. §-a lehetővé teszi a jogszabály szövegének szövegcserés módosítását, melyhez a csatolt módosító rendelet-tervezet 1. § (1)-(3) bekezdése igazodik.

A Jat. 22. §-a és az SZMSZ szerinti eljárásrendben *felülvizsgáltam* a hatályos önkormányzati rendeletet, melyben több - az alábbiakban ismertetett - módosítást igénylő rendelkezés beiktatása vált szükségessé.

A Képviselő-testület a közművelődésről szóló hatályos önkormányzati rendeletben határozta meg a feladatellátás módját, amely a hosszú éveken át alkalmazott *közösségi színtér*  helyébe az *integrált közösségi és szolgáltató tér* megnevezést azért vezette be, amely az sokkal több szolgáltatás nyújtására alkalmas, mint az előző. Igazodva a jogelvekhez merült fel a két önkormányzati rendelet jogharmonizálása, amely konkrétan a 24. § (1) bekezdés bl), bn) pontjait érinti.

A tárgyi hatályos önkormányzati rendelet 28. § (8) bekezdése j) pontja a „Nemzeti Jogszabálytár” szövegrészt tartalmazza, amely helyébe az IJR LocLex rendszer szöveggel kiegészül a módosító rendelet szerint. Ennek oka, hogy a vonatkozó központi jogszabály megváltoztatta azt az eddig jól bevált elektronikai rendszert, amely az önkormányzati rendeletek, jegyzőkönyvek küldését tette lehetővé a törvényességi felügyeleti szerv számára, egyben levelezési felületként is szolgált. Az NJT az önkormányzati rendeletek lakosság számára való elérhetőségét teszi lehetővé. Az új felületen történik az önkormányzati rendeletek elő- és elkészítése. A Törvényességi Felügyeleti Írásbeli Kapcsolat Modul (TFIK) szolgál a jegyzőkönyvek és az önkormányzati rendeletek megküldésére és levelezés lebonyolítására.

Az önkormányzati rendelet 31. § (1) bekezdése első mondta a helyi és a nemzetiségi önkormányzat együttműködését szabályozza, benne olyan, mára már a központi vonatkozó jogszabályban hatályon kívül helyezett rendelkezéssel, miszerint a két önkormányzat „évente felülvizsgálja” az Együttműködési Szabályzatban foglaltakat. Ennek hatályon kívül helyezése azért szükséges, mert annak hatályban tartása veszélyezteti az Alaptörvény fent írt rendelkezését.

A módosító rendelet 2. § (2) bekezdése a település polgármestere számára szabadság kiadására irányuló (17. § (2) bekezdés i) pontja) rendelkezése számozott határozat hozatala nélküli rendelkezését helyezi hatályon kívül, mivel azt vonatkozó központi jogszabály határozat hozatali kötelezettséggel írja elő a munkáltató, vagyis a képviselő-testület számára a polgármester számára az adott évi szabadsága időbeosztása határozatba foglalását. A vonatkozó központi jogszabály változása miatt ezt a rendelkezést ki kell vezetni a jogszabályból, tehát hatályon kívül kell helyezni.

Ugyancsak hatályon kívül kell helyezni a 24. § (1) ei) pontjából a „vízellátás, szennyvízelvezetés, elhelyezés” szövegrészt, mert 2022. február 3. napjával az ellátotti felelősség Magyar Államnak való átadásával megszűnt az önkormányzat ezirányú feladat- és hatásköre, ezért nincs mit véleményezni az önkormányzat bizottságának.

Ugyanezen hivatkozási alap alá tartozik a 24. § (1) em) pontja, miszerint az „egészséges ivóvíz” szövegrész már nem tartható hatályban, ezért a módosító rendeletben hatályon kívüli helyezéssel az ellentmondás feloldható.

A hatályos SZMSZ 19. § (5)-(6) bekezdésében írt jegyzői kötelezettségemnek és a település lakossága számára nyújtott tájékoztatási feladatnak is eleget-téve rögzítem, hogy a tárgyi önkormányzati rendelet-tervezet szövegének kifüggesztése

a hivatal hirdetőtábláján 2022. március 15. napján megtörtént és az 5 napos lakossági véleményezési határidő letelte után megállapítottam, hogy a tárgyi önkormányzati rendelet-tervezethez *a lakosság köréből nem érkezett javaslat.*

A fentiekre alapozva kezdeményezem az *önkormányzati rendelet hatályba léptetését annak kihirdetését követően, 2022. április 01. napjával.* Ez az önkormányzati rendelet olyan rendelkezéseket tartalmaz, amelyek a rendelet hatályba lépése napján beépülnek az alaprendeletbe, mellyel a rendelkezés a hatályba lépését követő nappal végrehajtottá válik a Jat. 12. § vagy 12/B. § rendelkezései szerint, tehát a törvény erejénél fogva. Ezzel az automatikus hatályon kívül helyezésen túl szükség van a módosító, kiüresedett önkormányzati rendelet hatályon kívül helyezésére is, amely a fent írtak szerinti 2. napon következik be, így nem marad felesleges, rendelkezést nem tartalmazó norma hatályban.

Ezen előterjesztéshez csatolt, a Jat. 17. §-a szerint elkészített, *előzetes hatásvizsgálatban* leírtak általam vélelmezett elemzést tartalmaznak a tárgyra vonatkoztatott döntés várható eredményéről.

A Jat. 18. szakasza a jogszabály előkészítője számára előírja, hogy az önkormányzati rendelet-tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható kihatásait. Ezt az *általános* és *részletes indokolás* tartalmazza, ezért az önkormányzati rendelet-tervezetben foglaltak könnyebb értelmezése érdekében célszerű annak tanulmányozása. Az indokolás tartalmazza azon véleményemet, miszerint *nincs szükség az indokolás közzétételére,* tekintettel a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a-b) pontjában) írtakra, miszerint a végrehajtottá vált jogszabályt nem kell külön indokolásban megjeleníteni, mivel a normában foglaltak kihatása a település lakossága körében nem mutatható ki.

Tájékoztatom Önöket arról, hogy a Jat. 19. § (1) bekezdése szerint eljárva, a tárgyi rendelet-tervezetet és ahhoz tartozó előzetes hatásvizsgálatot és az indokolást az SZMSZ ide vonatkozó rendelkezéseinek megfelelve benyújtottam az Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság elé előzetes véleményalkotásra.

**Tisztelt Képviselő-testület!**

Indítványozom a tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet határozat hozatal nélküli, az érintett Bizottságok előzetes véleményének figyelembevételével való elfogadását és a tárgyban önkormányzati rendelet kiadását.

C s a n y t e l e k, 2022. március 23.

Tisztelettel:

………………………………….

Kató Pálné jegyző