
**Csanytelek Község Önkormányzata**

**Képviselő-testülete**

**11/2016. (IX. 30.) önkormányzati rendelete**

**AZ ÖNKORMÁNYZAT VAGYONÁRÓL**

****

**Csanytelek Község Önkormányzata Képviselő-testülete**

**11/2016. (IX. 30.) önkormányzati rendelete**

**az önkormányzat vagyonáról**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés i) pontjában, az Alaptörvény 32. cikk (1) bekezdés a) pontjában kapott felhatalmazás alapján, származékos jogalkotási hatáskörben, a nemzeti vagyonról szóló 2011. évi CXCVI. törvény 5. § (2) bekezdés a)-c) pontjában, a 13. § (1) bekezdésében, a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontjában az Ügyrendi Bizottság, a 24. § (1) bekezdés ec) alpontjában a Pénzügyi Ellenőrző, Foglalkoztatáspolitikai és TelepülésfejlesztésiBizottság véleménye figyelembevételével a következőket rendeli el:

1. *Az önkormányzat törzsvagyona meghatározása*
2. **§**

Az önkormányzat törzsvagyonába

1. az **1. mellékletben** a ***forgalomképtelen* *vagyonelemek köre,***
2. a **2. mellékletben** a  ***korlátozottan forgalomképes vagyonelemek köre***

tartozik, melynek *hasznosítási jogát* (a 4. §-ban meghatározott módon) *a polgármesterre ruházza át a képviselő-testület.*

1. *Az önkormányzat törzsvagyona feletti tulajdonosi jogok gyakorlása*

**2. §**

1. A *polgármester* gyakorolja az önkormányzat tulajdonában lévő **azon ingatlan vagyon feletti rendelkezési jogosultságot** (pl. az ingatlan bérbeadása, vagy feleslegessé vált ingatlan értékesítése), amely ügyletenként **nem haladja meg egy millió forint** értékhatárt. A rendelkezési jog gyakorlása során a hivatal szervezeti és működési szabályzata pénzügyi ügyrendje és annak mellékleteként csatolt vonatkozó szabályzatokban foglaltak az irányadók.
2. Az egy millió forintot meghaladó ügyletekről a képviselő-testület hoz döntést, melynek során elsődleges az önkormányzat kötelező és önként vállalt közfeladatainak, közszolgáltatásoknak való megfelelés biztosítása.
3. A polgármester az (1) bekezdés szerinti ügylet megkötéséről köteles a képviselő-testületet annak soros ülésén (a két ülés között eltelt időszak alatt általa tett intézkedésekről szóló beszámoló keretében) tájékoztatni.
4. *Ingatlan vásárlási és elővásárlási jog gyakorlása*

**3. §**

1. A *polgármester* ügyletenként **egy millió forint** értékhatárig jogosult az önkormányzat közfeladata ellátása érdekében  *az önkormányzat törzsvagyona gyarapodását* szolgáló ingatlan vásárlása és elővásárlási jog gyakorlása címén ügylet kötésére. Ingatlan vásárlására, évente, az önkormányzat adott évi költségvetéséről szóló önkormányzati rendeletben erre a célra elkülönített összeg erejéig kerülhet sor, az önkormányzat rövid- közép- hosszú-távú fejlesztési tervében meghatározott célhoz kötöttségéhez igazodóan. Az egy millió forintot meghaladó ügyletekről a képviselő-testület hoz döntést, az önkormányzat kötelező és önként vállalt feladatai megvalósítása érdekében, az önkormányzat fejlesztési terveivel összhangban.
2. A polgármester az (1) bekezdés szerinti ügylet megkötéséről köteles a képviselő-testületet annak soros ülésén (a két ülés között eltelt időszak alatt általa tett intézkedésekről szóló beszámoló keretében) tájékoztatni.

1. *Az önkormányzati törzsvagyon hasznosításának eljárási rendje*

**4. §**

* 1. Az önkormányzat törzsvagyonából *feleslegessé vált vagyonelemek polgármester általi értékesítése esetén* ügyletenként**egy millió forint értékhatár alatt**  *pályázat kiírása akkor nem kötelező,* ha a hivatal szervezeti és működési szabályzata pénzügyi ügyrendjéhez csatolt szabályzatok (közbeszerzési értékhatárt el nem érő beszerzések szabályairól, a leltározási, selejtezési, a feleslegessé vált vagyontárgyak értékesítéséről szóló) rendelkezései lehetővé teszik azt.
  2. Ügyletenként az egy millió forint összeg felett értékesíteni kívánt feleslegessé vált önkormányzati vagyonelemek hasznosításáról szóló döntését a képviselő-testület határozatba foglalja, amely legalább a (3) bekezdésben írt tartalmat foglalja magában.
  3. Az önkormányzat törzsvagyonába tartozó, feleslegessé vált vagyonelemek hasznosítására irányuló ajánlatot a polgármester *felhívás* formájában hirdeti meg *az önkormányzat www.csanytelek.hu honlapján és a Csanyi Hírmondó aktuális számában, valamint a képviselő-testület hivatala épületében, annak hirdetőtábláján.* A felhívásnak tartalmaznia kell a *feleslegessé válás okán értékesíteni kívánt vagyonelem megnevezését, mennyiségét, a vagyonelem vételárát forintban, az értékesítés helyét, idejét, a fizetési feltételeket* (készpénzzel, vagy átutalással) és minden olyan feltételről való tájékoztatást, amelynek ismerete az adott vagyonelem értékesítésénél a felek számára elengedhetetlen.
  4. Az ajánlattevőnek a (3) bekezdés szerint kiadott felhívásban foglaltaknak kell maradéktalanul megfelelni. Több ajánlat esetén az összességében legkedvezőbb ajánlatot kell elfogadni az (1) bekezdésben részletezett szabályzatokban foglalt eljárásrend szerint.
  5. A feleslegessé vált vagyonelemek értékesítéséből befolyt bevétel a 3. § (1) bekezdésben írt tervben meghatározott célok megvalósítására fordítható.
  6. A polgármester az (1) bekezdés szerinti ügylet megkötéséről köteles a képviselő-testületet annak soros ülésén (a két ülés között eltelt időszak alatt általa tett intézkedésekről szóló beszámoló keretében) tájékoztatni.

1. *Ingyenes vagyonkezelési jog létesítése, átengedése, a vagyonkezelés ellenőrzése*

**5. §**

* 1. A képviselő-testület az önkormányzat tulajdonában lévő törzsvagyona körében nyilvántartott, külön megállapodásban rögzített ingó-és ingatlan vagyona feletti vagyonkezelői jog gyakorlásának jogát,a Magyarország helyi önkormányzatairól szóló törvényben rögzített, az önkormányzat kötelező közfeladatai közül
  2. az alapfokú oktatás,
  3. a szociális alap- és szakellátás, a család- és gyermekjóléti szolgálat működtetése,
  4. a közművelődési, nyilvános könyvtári tevékenység,
  5. az óvodai ellátás,
  6. egészségügyi alapellátás

feladata végrehajtása érdekében az irányadó jogszabályban feladat-ellátásra kijelölt eljáró költségvetési szerv arra jogosított képviselője számára (vagyonkezelői, bérleti, üzemeltetési, feladat-ellátási, feladat átadási/átvállalási szerződésben írt feltételeknek megfelelően) *ingyenesen átengedi.*

(2) A képviselő-testület felhatalmazza a település polgármesterét az (1) bekezdés a)-e) pontjában felsorolt önkormányzati közfeladatok ellátását szolgáló önkormányzati törzsvagyonba sorolt vagyonelemek ingyenes vagyonkezelői jog gyakorlására irányuló (vonatkozó hatályos jogszabályokban foglaltaknak megfelelő, és időszerű) szerződés megkötésére és kötelezi a soros testületi ülésen arról való utólagos beszámolásra.

1. Az (1) bekezdés a)-e) pontjára vonatkozó vagyonkezelői jog gyakorlása jogszerűségének ellenőrzésére az Államháztartásról szóló törvényben foglalt *belső ellenőrzés* szabályai az irányadók, a képviselő-testület polgármesteri hivatala szervezeti és működési szabályzata 2. mellékletében (Pénzügyi Ügyrendhez csatolt belső ellenőrzésre vonatkozó szabályzataiban) írtak figyelembevételével.
2. A (3) bekezdés szerinti ellenőrzések ütemezését a belső ellenőr az önkormányzat éves belső ellenőrzési tervében rögzíti, majd az elvégzett ellenőrzésről belső ellenőri jelentésben számol be a képviselő-testület előtt.

**ZÁRÓ RENDELKEZÉSEK**

1. *Hatályba léptető és hatályon kívül helyező rendelkezések*

**6. §**

(1) Ez a rendelet **2016. október 01. napján** lép hatályba.

(2) E rendelet

1. **1. melléklete** az önkormányzat kizárólagos tulajdonát képező törzsvagyonába tartozó forgalomképtelen vagyonelemek körét,
2. **2. melléklete** az önkormányzat tulajdonában lévő korlátozottan forgalomképes vagyonelemek körét,
3. az 1. függeléke az önkormányzat tulajdonában lévő forgalomképes, üzleti vagyonelemek körét

tartalmazza.

(3) Hatályát veszti *az önkormányzat vagyonáról* szóló **30/2012. (XII. 14.) önkormányzati rendelet.**

……………………………. …………………………

Forgó Henrik Kató Pálné

polgármester jegyző

**Záradék:**

Az önkormányzati rendelet kihirdetése időpontja: 2016. év szeptember hónap 30. nap.

……………………………. Kató Pálné

jegyző